Nebm dena historischn "Isoglossn" ko s Boarische aa no in weidane Dialekte untagliadat wean. A Bsundaheit is Weanarische, owa aa s Mingarische. In Österreich existian aa no s Hianzische im Burgenland, de steirischn Mundoartn, de Kärntna Mundoartn und de Tirola Mundoartn. A sea eigana Dialekt in Owaösterreich is de Mundoart vom Soizkammaguat und in Niadabayern de s Waidlarische. Dazua kema s Zimbrische (Owaitalien) und s Egerdeitsch (Behmen).